ועדת החוץ והביטחון, כנסת 24, פרוטוקול מספר 118, 2022-06-20 09:30

ועדת החוץ והביטחון): בוקר טוב לכולם, אני מקווה, מאוד מקווה, שזה יהיה הדיון האחרון בנושא יישובי עוטף ירושלים, העברת הסמכויות מצה"ל למשרד לביטחון הפנים.

ועדת החוץ והביטחון): היינו בדיון הזה, הדיון הרביעי נכון?

ועדת החוץ והביטחון): שלישי או רביעי?

ועדת ביטחון הפנים): כן, רביעי האחרון כולל סיור, האחרון היה ב- 10 במאי.

ועדת החוץ והביטחון): סאגה שבאמת הגיע הזמן לפתור אותה.

ועדת החוץ והביטחון): אני מבין שהמל"ל ריכז על זה את עבודת המטה, וברשות

ועדת החוץ והביטחון): כם אחרי שחברת הכנסת מירב בן ארי, שהיא המנהלת האמיתית של הוועדה הזאת, תגיד את מה שתגיד, אז אני מציע שנפתח איתה.

ועדת ביטחון הפנים): בסדר גמור, תודה רבה רם.

ועדת ביטחון הפנים): כמו שרם אמר, המטרה היא לסיים את הסאגה הבלתי נגמרת של עוטף ירושלים, ובאמת לאחר מכן נעשה דיון על קו התפר, על הסטטוס, כי אנחנו פה בוועדה עוקבים כל הזמן אחרי ההתנהלות גם מול הבנייה, או חיזוק של קו התפר.

ועדת ביטחון הפנים): אני רק אומר שהדיון האחרון שהיה כאן ב-10 במאי, בסוף די הצטמצם לכמה סוגיות קטנות יותר, עשינו גם ישיבה בשבוע שעבר, שגם האוצר וגם בעז, הרמ"ט של תומר (לוטן) שנמצא פה שגם ייתן את הזווית שלהם.

ועדת ביטחון הפנים): אז כמו שאמרת, נתחיל במל"ל, לאחר מכן המשרדים, בט"פ ביטחון וכמובן אוצר שהוא שחקן מפתח כאן בפתירת האירוע, וכמובן צה"ל ומג"ב, אז בבקשה.

אמיר ענבר: שמי אמיר, אני רח"ט לוט"ר במל"ל, אנחנו קיימנו עבודה ביחד עם כלל הגופים הרלוונטיים בעניין הזה, מדובר בהחלטה מאוד ישנה מ- 2006, שנגררה ונגררה, שהאחריות עברה לכאורה למשטרת ישראל, מג"ב ובפועל הם לא קיבלו את הכלים לממש את האחריות שלהם, והעסק הזה נשחק ונשחק, וזה הלך אפילו לבג"צ, ואנחנו לפני כמה חודשים התחלנו את העבודה הזאת, ובסך הכל אני חושב שהגענו לנקודה טובה, ועם קצת רצון טוב מצד הצדדים אנחנו נסיים אותה.

אמיר ענבר: צה"ל הוא הגורם שמסווג את היישובים, סיווג יישובים שווה מרכיבי ביטחון, יישוב X מקבל מרכיב Y, עכשיו אנחנו מדברים על 11 יישובים של עוטף ירושלים, היישובים האלה יש להם מרכיבי ביטחון, שלאורך השנים נשחקו, מה שסוכם, שמשרד הביטחון/צה"ל יביא את היישובים לקו אפס, למה שקבע לרמה הנדרשת שקבע אותה צה"ל, ויעביר את המקל כאשר אנחנו היישובים מיושרים, זאת אומרת הגדרות מותקנות איפה שצריך, תאורה, דרך פטרולים, מה נקבע בקיט של מרכיב הביטחון היישוב יקבל.

ועדת החוץ והביטחון): מה שנקבע על ידם?

אמיר ענבר: מה שנקבע על ידם, כן מה שנקבע על ידם, היה בהתחלה סיפור האם יתנו שווה ערך כספים, או האם יתקנו את זה, מכיוון שהתחילו שם כל מיני וויכוחים, סוכם וזה גם סוכם בדיון שהיה לא מזמן, נדמה לי שבוע או שבועיים על ידי סגן שר הביטחון, אמר אנחנו נתקן ונעביר מקל בקו אפס, קו אפס זה כל המרכיבים מיושרים.

אמיר ענבר: הוא קבע שהתאריך הקובע הוא 1 באוקטובר, עכשיו אני מניח שב-1 באוקטובר לא הכל יעמוד על הרגליים, אבל לפחות יהיה כבר התקשרויות עם קבלנים, העסק הזה יתחיל לרוץ, אבל יש פה תאריך שהוא דד ליין לקדם את זה.

אמיר ענבר: נושא נוסף שהמשטרה קידמה אותו, כל הנושא של הרבש"צים, הרבש"צים מקבלים את המשכורות שלהם, הם מועסקים על ידי משרד הביטחון/ רשות מקומית, מכיוון שהעסק הזה עובר למשטרת ישראל, היה מקום לגייס את האנשים האלה כמשקי משטרה, חלקם הסכימו חלקם לא, אבל המשטרה מנהלת את התהליך הזה, וסך הכל מנהלת אותו בצורה טובה.

אמיר ענבר: נושא נוסף זה הנושא של השמירה השכירה, צה"ל טוען ששמירה שכירה זה לא חלק ממרכיבי הביטחון, ולפיכך הוא מסיר אותה, לנו אין בעיה בעניין הזה, ובלבד שיובהר לתושבים שזה לא בגלל שמג"ב לקחו על זה אחריות ולכן הוסרה האבטחה, אלא מי שקבע את מרכיבי הביטחון סבור שזה לא נחוץ, וזה בסדר גמור.

ועדת החוץ והביטחון): מי היום?

ועדת החוץ והביטחון): היום יש שמירה ביישובים?

ועדת ביטחון הפנים): לא.

ועדת ביטחון הפנים): שתיים מתוך 11.

ועדת החוץ והביטחון): ובמקום שיש שמירה, מי משלם את השכר של השומרים?

אילון פרץ: בשני הישובים שיש שמירה, מי שמשלם זה צה"ל פיקוד מרכז, ויצא כבר לפני מספר רב של חודשים הודעה ליישובים בלי קשר, עוד לפני שהתחילה עבודת המטה, שהשמירה שם הולכת לרדת כן.

ועדת ביטחון הפנים): רגע, למה השניים האלה מקבלים עדיין?

ועדת ביטחון הפנים): השניים מתוך ה-11?

אילון פרץ: זה היה חלק מתהליך של רידוד שמירה ביישובים, בכלל היישובים באיו"ש לא רק שמה, כי זה רכיב שצה"ל לא משלם אותו, פיקוד מרכז החליט מתקציבו בסדרי העדיפויות שלו החליט להוריד אותו, אבל אין בצה"ל ברכיבי הביטחון תקציב לשומר בש"ג, לא קיים דבר כזה.

אמיר ענבר: בסדר, לנו היה חשוב שפשוט יובהר לראשי היישובים, שהסיפור הזה הוא לא בגלל שמג"ב חוסכים, או מג"ב חושבים שלא צריך, שפשוט צה"ל חושב שזה לא חלק מהמרכיבים ולכן זה ירד.

ישראל הירש: אדוני היו"ר אפשר שאלה?

ועדת החוץ והביטחון): כן.

ישראל הירש: שמי ישראל, אני מלווה את האירוע הזה מהתחלה, ותודה לכל השותפים שכמובן יש להם מן הסתם דברים יותר חשובים לעשות ובכל זאת מפנים את הזמן שלהם לאירוע הזה, אני שמח שאנחנו מתקדמים.

ישראל הירש: קודם כל אני רוצה לשמוע את מג"ב גם בהקשר הזה, אם הוא אומר שהיישובים יכולים לחיות בלי שמירה, כי בעצם מג"ב עכשיו חותמים על תיק הגנת היישוב, וגם לשמוע מה קורה עם הסיווג של היישובים, האם אתם משנים אותו לתקן עורפי או קדמי?

ועדת ביטחון הפנים): ההתייחסות של מג"ב תגיע בסוף בזמן של מג"ב.

ישראל הירש: בסדר גמור תודה.

ועדת ביטחון הפנים): עכשיו מל"ל מתייחסים כגורם שמתכלל, ולאחר מכן יתייחסו מג"ב, ואני בטוחה שיש להם מה להעיר הערות שלהם.

אמיר ענבר: הנושא התקציבי, כל העניין תומחר, יש טבלאות ברורות מה זה כולל, מה התמחור, ממכוניות דרך אמצעים, נשקים, נשקיות, יש רשימה סגורה שבסך הכל יש הסכמה בין צה"ל לבין המשטרה לגבי הצרכים, והסיכום הוא שהעלות החד פעמית הזאת תשולם שליש, שליש, שליש, זאת אומרת שליש האוצר, שליש צה"ל , שליש משטרת ישראל, ויש הסכמה של שלושת הגופים לשאת בעלות הזאת.

ועדת החוץ והביטחון): העלות של להגיע לקו אפס?

אמיר ענבר: לא, קו אפס במרכיבי הביטחון ליישובים זה במאה אחוז על ידי משרד הביטחון, צה"ל, אני מדבר עכשיו על התשלום החד פעמי בשביל, לקנות נשקים, אפודים, אמצעים, מכוניות למשקי ביטחון, כל הדברים האלה זה שליש, שליש, שליש.

אמיר ענבר: יש את הנושא הזה לגבי התקציב העתידי מ-2023 צפונה, השנה זה יהיה סגור, בהנחה שהשליש, שליש, שליש הזה יועבר והכל יהיה בסדר, נשאר באמת הנושא הזה של 2023, ו-2023 אמור להיות מנגנון שיועבר כל שנה כסף ממשרד הביטחון, 4.7 למשרד לביטחון פנים למימון שוטף של העסק הזה, עד לפה.

ועדת החוץ והביטחון): כרגע התקציב הזה נמצא בתקציב הביטחון?

אמיר ענבר: נכון.

ועדת החוץ והביטחון): זאת אומרת יש סעיף 16 זה נקרא, צבוע.

אילון פרץ: זה השקעה היום שלנו בישובים האלה, שיועבר מידי שנה.

ועדת ביטחון הפנים): בעז.

בעז רקוץ': בוקר טוב לכולם, בעז רקוץ' ראש המטה של מנכ"ל הבט"פ, אני חושב שנכון לשמוע אפילו קצת לפני את צה"ל משרד הביטחון, אבל אני אגיד את מה שאמרתי אצל סגן שר הביטחון לפני כעשרה ימים, בפגישה באמת מאוד חיובית.

בעז רקוץ': כשמסתכלים על הכדורים שנמצאים עכשיו באוויר, בשיח הבאמת חיובי ושתי נקודות למל"ל על התכלול העוטף, יש באמת מספר עבודות מטה מאוד משמעותיות, יש באמת לא מעט כדורים משמעותיים שמג'ונגלים כרגע בזמן אמת באוויר, בשיח חיובי ושוטף בין שני המשרדים.

בעז רקוץ': אחד זה המענה האווירי ורתימת חייל האוויר לטובת המוכנות לעונת שריפות הענק שכבר נפתחה.

בעז רקוץ': הסיפור השני הוא סיפור עצום שצפוי להיכנס לסיכום תקציבי 2023 ככל שיהיה, וזה הקמת חטיבת המילואים של מג"ב.

ועדת ביטחון הפנים): אנחנו נתעסק גם בנושא של קו התפר, אנחנו נגיע לזה.

בעז רקוץ': נכון, והאירוע השלישי הוא באמת האירוע הנוכחי, ולאירוע הזה אנחנו מגיעים באמת ברצון טוב ושיח חיובי ופתוח בין המשרדים, ברור שסיכום 2023 הוא נעלם, וכפי שאמר אמיר, המנגנון הזה הוא בהסתכלות קצרת טווח על 2022 הוא פתיר, אבל ככל שהוא נבחן - - -

ועדת החוץ והביטחון): אם הוא אמר עכשיו אין שום בעיה, הסעיף התקציבי הנ"ל יועבר באופן קבוע.

בעז רקוץ': כאמור ל-2022.

ועדת החוץ והביטחון): לא, גם 2023.

בעז רקוץ': אז תיכף נשמע את נציג משרד האוצר.

ועדת החוץ והביטחון): נגיד שיהיה קטסטרופה, לא נראה באופק שיהיו בחירות וכאלה, אבל נגיד שיהיה ונגיד שלא יהיה תקציב, עדיין מה שקיים הוא מה שיהיה נכון?

ועדת החוץ והביטחון): איך זה הולך באוצר?

בעז רקוץ': אז אני מציע שנשמע אחר כך את האוצר.

ועדת החוץ והביטחון): מה שהיה הוא מה שיהיה, זאת אומרת התקציב הזה הוא קיים.

בעז רקוץ': אני אצטט אבל, אומנם הוא יושב כאן דרוך, אני אצטט את עמי נידם, רמ"ח יישובי משמר הגבול, כאמירה שהיא באמת חשובה, אני אצטט את עמי נידם שיושב כאן ואומר, משמר הגבול ומשטרת ישראל לא מחפשים כסף מיותר, הנחת היסוד הייתה כפי שאמיר ציין, היישובים צריכים לעבור במה שנקרא מצב אפס, העברתם במצב אפס היא אחריות מלאה כאמור כפי שנאמר על ידי צה"ל משרד הביטחון, ולכן אני חושב ששווה לשמוע אותם לפני שאנחנו מתייחסים, על העברת המקל הזו, אני רק אציין, אם באמת הכל יתקדם כשורה, התאריך שסוכם בראשי פרקים בפגישה אצל סגן שר הביטחון, היה ראשית אוקטובר.

ועדת ביטחון הפנים): נכון, זה מה שהוא גם התייחס.

בעז רקוץ': מאה אחוז, אז את זה פספסתי, אני מציע להעביר למשרד הביטחון צה"ל.

ועדת ביטחון הפנים): אוקי.

ועדת ביטחון הפנים): מיקרופון, שם ותפקיד.

אילון פרץ: אילון פרץ רז"ר מרכז.

ועדת החוץ והביטחון): מסיים תפקיד לא?

ועדת ביטחון הפנים): עוד יומיים.

אילון פרץ: מסיים תפקיד ביום חמישי.

ועדת החוץ והביטחון): מה יהיה לא נראה אותך בוועדה כל חודש?

ועדת החוץ והביטחון): ולאן אתה הולך אתה כבר יודע?

אילון פרץ: אני יורד להיות סגן מפקד אוגדה באוגדה 80.

ועדת ביטחון הפנים): באילת.

ועדת החוץ והביטחון): שיהיה בהצלחה.

ועדת ביטחון הפנים): יש לך שם ממ"ר מצוין של המשטרה.

ועדת ביטחון הפנים): גם הייתי שם ביום חמישי.

אילון פרץ: האמת שזה הדבר ראשון שהתעניינתי בו, כי בתפקידי אני גם נציג צה"ל בבט"פ, אז התעניינתי מי מפקד התחנה במרחב.

אילון פרץ: אז תראו בראשי פרקים: העבודה על המסילה, אנחנו עם הסכמות, כל מה שנאמר פה הוא מדויק על ידי המל"ל, אני חושב שההתקדמות המשמעותית בהקשר הביטחון הפרקטי היום, זה האימון של כיתת כוננות של היישוב אלון שקרה שבוע שעבר, אם בהובלת מג"ב עם סיוע שלנו במקומות שהיה צריך, ימ"מים ודברים נוספים.

אילון פרץ: סוגיית הרבש"צים שדיברנו עליה אז סקרו אותה פה, היא באמת מתקדמת עם המעבר למג"ב.

אילון פרץ: סוגיית הנשקים כפי שהונחינו גם על ידי הוועדה וגם על ידי המל"ל הם כרגע מוקצים למשטרת ישראל, ברגע שיחליטו שמעבירים את המקל אליהם, הנשקים מזה מספר חודשים ממתינים, לא הוצאנו אותם מהיישובים, הם נמצאים ביישובים, זה יעבור באופן מלא עם ציוד הלחימה, עם כל מה שסיכמנו ולזה פה אנחנו ממתינים שהמשטרה תחליט שזה עובר אליה.

אילון פרץ: בסוגיות התקציב, אם יש משהו להוסיף, אז פה חברי מיואכ"ל ייגע בהם.

אבי פיצחדזה: בוקר טוב אבי פיצחדזה רע"ן תקציבי יבשה באגף תקציבים משרד הביטחון.

אבי פיצחדזה: המתווה איך שאני מכיר אותו, מדובר בתשעה מיליון שנתי, ש-4.7 מיליון ממנו אמור לבוא כמו שציינת יו"ר הוועדה, מסעיף 16, שזה ההשקעה השנתית של משרד הביטחון, ועוד 4.3 אמור להתחלק שליש, שליש, שליש כפי שצוין, אוצר, משרד ביטחון הפנים ומשרד הביטחון.

אבי פיצחדזה: מעבר לכך הקצנו מיליון שקל, על מנת להביא את האישורים לקו אפס, וזה המתווה שאנחנו הקמנו שמסוכם ומקובל על כלל הצדדים.

אבי פיצחדזה: אם מישהו מכיר אחרת אני אשמח לשמוע.

ועדת החוץ והביטחון): תיכף האוצר יתייחס איך מעבירים את התקציב באופן שוטף.

ועדת ביטחון הפנים): אביה פרון משרד האוצר.

אביה פרון: להעברת התקציב בעצם יש שני שלבים, יש את השנה הנוכחית שבעצם צריך לעשות העברה, כמו כל העברה בין משרדים, ברגע שהדבר הזה יסוכם נוכל להתחיל את התהליך.

ועדת החוץ והביטחון): סוכם.

ועדת ביטחון הפנים): מה עוד צריך לסכם אביה?

אביה פרון: אין בעיה, לוקחים את הכסף, מעבירים אותו, יש פרוצדורה רגילה.

ועדת ביטחון הפנים): זה עניינים פרוצדורליים שלכם, אבל הסיכום הוא סוכם, הבעיה שלך זה עם 2023 של 4.3?

אביה פרון: בגדול כשאנחנו מדברים על משהו שעובר בבסיס של התקציב, צריך שכל המעורבים כולל אותנו, שבעצם צריכים לבוא ולדאוג שזה יקרה בדיוני התקציב, שוב צריך גם שהמשרדים יהיו על זה, בסוף כל תהליך תקציב האוצר לא עושה לבד ואי אפשר שדברים יקרו חד צדדית, אז צריך שזה יהיה ביחד עם כולם, אבל אנחנו פה בשביל המנגנון.

אביה פרון: לכן באתי ואמרתי, צריך שהכל יהיה מסוכם, ואז באמת אנחנו יודעים שיש דיוני תקציב בקרוב, כמו שאמר היו"ר, אולי אחרי, באים ומסדירים את הדבר הזה כדי שזה יעבור בבסיס, ומפה כבר לא נפגשים באירוע כי ברגע שזה בבסיס זה כבר נגמר.

ועדת ביטחון הפנים): איפה יש בעיה להתחייב, זאת אומרת זה לא סכומים כאלה גדולים שמשרד ממשלתי לא יכול לעמוד בהם, אז 2022 אני מבינה שזה בסדר, הבעיה זה 2023?

אביה פרון: אני לא חושב שיש על זה בעיה.

ועדת ביטחון הפנים): אז בואו נפתור את זה, כי הם אומרים שאם אין התחייבות ל-2023 יכול להיות, זה לא כזה סכום גדול.

אביה פרון: שנייה, אני אסביר מה נסגר בדיונים של המל"ל והכל, ונאמר חד וחלק, בעצם אנחנו עוד פעם, יש לנו את נושא ה-2022 ו-2023, ב-2022 בא האוצר ואמר נשים כסף, ומלכתחילה נאמר שכל נושא ה- 2023, מלבד הכסף שמועבר לביטחון כי זה העברת האחריות, כל פער בדבר הזה צריך לבוא ולהתדיין בדיוני התקציב שיהיו.

ועדת החוץ והביטחון): רגע רגע אני לא מבין משהו, אין שום פעם?

אביה פרון: התשעה מיליון, שנייה רגע, ופה אפשר גם בהקשר למה שנאמר מצה"ל, העלות של זה לשנה היא לא תשעה מיליון, צריך שנייה להגיד, יש לזה עלות אחרת, התשעה מיליון רובו, שוב פעם הוא לרכש ולדברים יש עלות לבסיס שהיא אחרת, וזה הדלתא פה בין מה שמשרד הביטחון נותן לבין העלות לבסיס, היא לא תשעה מיליון, זה משהו שצריך לבוא לתקציב ולדבר עליו.

ועדת החוץ והביטחון): העלות האמיתית בין זה שהפכו אותם לשוטרים שזה יותר יקר, לבין מה שצה"ל נהג לשלם, זה הפער?

אביה פרון: כן זה הפער, יכולים להגיד אותו פה, ושוב במל"ל נאמר חד וחלק גם על ידי טליה וגם על ידי הרח"ט עכשיו, שזה יהיה בדיוני התקציב.

ועדת החוץ והביטחון): מה הפער?

ועדת החוץ והביטחון): ונגיד שלא יהיה דיוני תקציב?

אביה פרון: עוד פעם, אם לא יהיה דיוני תקציב צריך להגיד שוב, בהמשכי זה לא רלוונטי מה מסכמים או לא מסכמים, כי יש מה שהיה הוא מה שיהיה כמו שנאמר, וכשיהיה תקציב יהיו דיוני תקציב.

ועדת החוץ והביטחון): אנחנו קיבלנו החלטה שזה עובר מצה"ל למשרד הביטחון, משרד ביטחון הפנים הוא קצת יותר יקר מצה"ל, כי המשכורות של שוטרים, קצת יותר יקר, כמה יותר יקר מישהו יכול להגיד?

רועי הראל: זה לא רק המשכורות, פער של חמישה מיליון.

ועדת החוץ והביטחון): פער של חמישה מיליון שקלים, זאת אומרת בסעיף 16 של משרד הביטחון, יש צבוע תשעה מיליון, ובפועל זה לא יהיה תשעה זה יהיה 14, עד כאן אני צודק?

אביה פרון: אותו פער גם ל- 2023.

ועדת החוץ והביטחון): אני מדבר רק על 2023, 2022 סיכמנו, אני צודק או לא?

אביה פרון: אם זה המספרים, אני לא מולם כרגע.

ועדת החוץ והביטחון): 14 מיליון, עכשיו אתה אומר אם יהיה תקציב, אנחנו צריכים לדאוג שזה יהיה בבסיס התקציב?

אביה פרון: נכון.

ועדת החוץ והביטחון): ואני שואל אותך מה קורה אם אין תקציב?

אביה פרון: אם אין תקציב אז יש תקציב המשכי, וכל מה שנסכם הוא לא רלוונטי, כי לוקחים את מה שהיה והולכים קדימה, אז גם אם אני עכשיו אומר שאני נותן 50 מיליון, זה לא משנה.

ועדת החוץ והביטחון): אז אם עכשיו אין תקציב, זאת אומרת שכל הסיכום שלנו הלך פארש?

אביה פרון: לא, הוא פשוט יגיע בדיוני התקציב שיהיה בתחילת 2023, באמצע 2023, ב-2024, זה לא משנה.

ועדת החוץ והביטחון): נגיד שלא יביאו תקציב?

רועי הראל: מה שהוא אומר או לא אומר שאם לא יהיה תקציב, אנחנו נצטרך איך שהוא להעמיד את זה ממקורותינו ולקוות כשיהיה פעם הבאה תקציב אולי נקבל את זה מה שנקרא בתקציב הבא.

ועדת החוץ והביטחון): מי זה אנחנו?

ועדת ביטחון הפנים): משרד לביטחון פנים, רועי.

אביה פרון: אני לא אמרתי את זה, זה לא מה שאמרתי.

רועי הראל: אמרתי, זה לא מה שאמרת.

אביה פרון: זה לא מה שאמרתי מהסיבה המאוד פשוטה, בסופו של דבר יהיה דיוני תקציב, לא משנה מתי יהיו, ואנחנו יכולים להעריך בסבירות הגיונית, שיהיה תוספות תקציביות למשרד לביטחון פנים, בוא נגיד בסבירות קרובה למאה.

ועדת החוץ והביטחון): שאלה אחרת, בוא נגיד שלא יהיה תקציב, יהיה תקציב אל תדאגו הממשלה לא נופלת, אבל נגיד שלא יהיה תקציב, אין דבר כזה דרישה חריגה?

ועדת ביטחון הפנים): המשכי מה זה?

אביה פרון: התקציב הוא לא רלוונטי חוקית לתקציב המשכי, תקציב המשכי זה מילה מבלבלת.

ועדת ביטחון הפנים): אין אקסטרות.

אביה פרון: בסוף זה חשבות לצורך העניין.

ועדת החוץ והביטחון): אביה נכון?

ועדת החוץ והביטחון): אני שואל אותך ממה שאתה מכיר, נאמר שלא יהיה תקציב, האם יש איזה שהוא נוהל שהמשרד לביטחון פנים בא לאוצר ואומר תקשיבו, ההמשכי לא מספיק לי, אני צריך עוד ארבעה מיליון שקל, אתם יודעים שזה הסיכום ואתם מאשרים לו בחריג מעבר לזה?

ועדת החוץ והביטחון): יש נוהל כזה?

אביה פרון: שוב צריך להגיד משהו, בוא נבדיל בין שני דברים, אחד יש לקנות דברים חדשים, שיש ועדת חריגים.

ועדת החוץ והביטחון): משכורות וכאלה?

אביה פרון: משכורות וכל הדברים האלה הם חשבות, הם לא קשורים אלי לתקציב, משכורות חשב מוציא, חשב משלם משכורות.

מירי פרנקל-שור: אבל למה אי אפשר את הרכש כבר לעשות על 2023?

אביה פרון: בשביל זה יש תשע מיליון, אנחנו עושים את זה ב-2022.

מירי פרנקל-שור: אנחנו מדברים עכשיו על 4.3 לחלק לשלוש נכון?

מירי פרנקל-שור: זה בערך מיליון וחצי.

אביה פרון: לא לא, הרכש קורה השנה, הרכש קורה השנה, משכורות של שנה הבאה וכל דבר שקשור לשנה הבאה הוא בתחום החשבות, הוא לא קשור לתקציב כי אין תקציב.

מירי פרנקל-שור: מעבר ל-4.3 שמתחלק בשלוש, מה יש עוד שנה הבאה, לא רק שנה הבאה אלא בהמשכי?

אביה פרון: אז שוב, מה שיש בדרך כלל, יתקנו אותי אם אני טועה, יש בעיקר את עולם השוטף, שזה המשכורות והדלק, מה עוד?

אביה פרון: דלק וכאלה.

מירי פרנקל-שור: ה-4.3, מה זה ה-4.3?

אביה פרון: מה שאנחנו מדברים על ה-4.3 כרגע וזה מה שסוכם, זה על מה שקורה השנה, זה בשביל הרכש, בשביל שנוכל לצאת לדרך, זה מסוכם.

ועדת החוץ והביטחון): זה מסוכם אין בעיה, מה שאנחנו מדברים עכשיו?

אביה פרון: אז שוב, היו"ר שאלה לגבי תקציב המשכי, מה קורה אם אין תקציב, אז התשובה אם אין תקציב אז אין תקציב והמספרים האלה לא, וחשב בא ומשלם את המשכורות, משלם מה שהיה, לא משנה מה אני אגיד.

ועדת החוץ והביטחון): אני אסביר, הפער בתקציב מה שהיום מופיע בסעיף 16, משרד הביטחון עולה לו להחזיק את הסכמי הביטחון שהוא הגדיר, הוא לא מספיק לרכש והוא מפנה את זה למט"ב, מט"ב יותר יקרה, יותר יקר בכחמישה מיליון שקלים, עולה להם יותר, במקום תשע צריך להיות 14 או 13.

ועדת החוץ והביטחון): עכשיו אם יהיה תקציב אין שום בעיה, יבואו לוועדת הכספים, ירשמו סעיף ויגדילו את תקציב המשרד לביטחון הפנים ב- 13 מיליון שקלים, על תשע שעברו ממשרד הביטחון פלוס 3.5 נכון?

אביה פרון: על מה אנחנו מדברים במידה שאין תקציב?

ועדת ביטחון הפנים): אם יש.

אביה פרון: במידה שיש תקציב, יש דיוני תקציב, ושם המשרד לביטחון פנים מגיע ואומר, אני צריך תוספת תקציבית על הדבר הזה.

ועדת החוץ והביטחון): זה אין בעיה, הבעיה היא אם אין את התקציב.

ועדת החוץ והביטחון): עכשיו אם אין תקציב, בעצם אתם אומרים למשרד לביטחון הפנים, תספגו את החמישה מיליון האלה תספגו אותם.

אביה פרון: לשנה הבאה אתה מדבר?

ועדת החוץ והביטחון): כן אני מדבר על שנה הבאה, תספגו אותם כי תקבלו רק תשעה ולא 13.5 ולא 14 וכשיהיה תקציב, יהיה תקציב?

אביה פרון: אני לא חושב שזו ההסתכלות הנכונה.

ועדת החוץ והביטחון): אני שאלתי אותך האם יכול להיות, האם יש נוהל כזה, אתה יודע מה, המוסד לזה יש תקציב המשכי, עכשיו ייפול מבצע חדש, צריך עוד 40 מיליון שקלים, האוצר לא לא יעשה את המבצע, הוא יבוא לאוצר ויגיד תקשיבו, למרות אוקי, אנחנו מבינים אחד חלקי 12, הכל נכון, תביאו עוד 40 מיליון שקל, אתם תתנו לו נכון?

אביה פרון: אז שוב עוד פעם, מה שאני מדבר, ברמה החוקית, עוד פעם, אין תקציב מדינה ותקציב המשכי, זאת אומרת, אגף תקציבים לא מתקצב באותה רמה, יכול להיות שהממשלה שתהיה תבוא ותגדיר שהיא מעבירה כספים, אבל זה לא משהו, תקציב המשכי עוד פעם, הוא מוגדר כ- אחד חלקי 12 מתקציב קודם כל חודש, זה ההגדרה שלו, אז השיח הזה אני לא מספיק בקיא בשביל להגיד לך בדיוק על כל פרוצדורה שאפשר או אי אפשר לעשות, אבל ברמת העיקרון זה לא משנה, יש אחד חלקי 12 שאיתו צריך לעבוד.

ועדת החוץ והביטחון): בסדר.

מירי פרנקל-שור: ואם היה תקציב, אז לא הייתה שום בעיה?

אביה פרון: אם היה תקציב, יש דיוני תקציב שבו המשרד בא ואומר, אני צריך את הכסף הזה, ויש דיוני תקציב ומסכמים לפי סדרי עדיפויות, כמו שתוכנן מלכתחילה.

מירי פרנקל-שור: והאמירה הזאת מקובלת על המשרד לביטחון הפנים?

אביה פרון: זה היה האמירה מלכתחילה.

מירי פרנקל-שור: רועי, היא מקובלת על המשרד לביטחון פנים שזה ייסגר בדיוני תקציב?

מירי פרנקל-שור: בואו נפתח את הנושא של הבחירות ונשים אותו רגע בצד.

אביה פרון: ללא בחירות, בהנחה שיש תקציב, בעולם שיש תקציב 2023.

עמית שפייזמן: עמית ראש אגף תקציבים למשרד לביטחון פנים, קצת לעשות סדר, אני אנסה לפשט את זה כי הנושא הוא סבוך, העלות שהוזכרה פה בוא נעגל מספרים, היא תשעה מיליון שקל בשנה מ-2023 והלאה.

ועדת החוץ והביטחון): זה קיים?

עמית שפייזמן: זה לא קיים, זו העלות של משטרת ישראל, באו ואמרו משרד הביטחון, צה"ל, לנו יש 4.7, את זה אנחנו יכולים להעביר אליכם, יש בעיה עם הפער.

ועדת החוץ והביטחון): אה אוקי, אני לא הבנתי סליחה, אני לא הבנתי, אני חשבתי זה תשעה מיליון פלוס, זה לא.

עמית שפייזמן: יש בעיה עם הפער, איך פותרים את הפער?

ועדת החוץ והביטחון): עוד יותר, כמה זה תשעה פחות 4.7? 4.3.

עמית שפייזמן: בערך 4.5 מיליון שקלים פער, איך פותרים את הפער?

עמית שפייזמן: לגבי 2022 באופן חד פעמי, הסכים כל גוף לשים שליש, שליש, שליש, המשטרה, משרד הביטחון צה"ל וגם האוצר בא וסייע.

עמית שפייזמן: לגבי 2023 והלאה, היינו בדיון אצל סגן שר הביטחון לפני כעשרה ימים, שם הייתה התקדמות, שם אמרו נציגי משרד הביטחון, צה"ל, אנחנו מוכנים שליש מההפרש בבסיס קבוע, לשים בנוסף, אמרה משטרת ישראל אם ככה, גם אנחנו נשים שליש, נותר פער של שליש נוסף.

ועדת ביטחון הפנים): שהוא?

עמית שפייזמן: בסביבות המיליון וחצי שקלים, עכשיו אנחנו קיוונו עוד השבוע להגיע לסיכום תקציבי, זה היה לוח הזמנים המקורי של הממשלה, לצערנו זה נדחה, זה לא קורה כרגע, חשבנו שהאירוע הזה יהיה מאחורינו עד סוף השבוע, המצב השתנה וכרגע הדברים באוויר.

ועדת החוץ והביטחון): אבל הפער הוא מיליון וחצי שקלים?

ועדת החוץ והביטחון): שאני אבין.

עמית שפייזמן: בבסיס כמיליון וחצי שקלים בבסיס, הייתה התקדמות משמעותית וכרגע זה הפער, אומר אביה, בדיוני התקציב שיהיו תפנו ותבקשו, הבעיה מבחינתנו שהם יכולים להיות גם בעוד שנה.

ועדת החוץ והביטחון): אז אני שואל אותך עכשיו אביה, יש כאן אירוע אני מזכיר לך התחיל ב-2006.

ועדת ביטחון הפנים): החלטה של אריק שרון בכלל.

ועדת החוץ והביטחון): אנחנו נמצאים ב-2022, אנחנו הגענו לסיכום סוף סוף, באמת צריך להגיד.

ועדת ביטחון הפנים): על 2022.

ועדת החוץ והביטחון): על 2022 ואנחנו רוצים להגיע לסיכום קבוע, האם האוצר יכול לבוא ולהגיד, חבר'ה יהיה בסדר?

אביה פרון: אז שוב, התשובה שלי וזה מה שאמרתי מקודם.

ועדת החוץ והביטחון): אביה שקול מילים.

אביה פרון: אני שוקל מילים, מה שאמרתי מקודם, בסופו של דבר, וזה מה שהיה מלכתחילה של כל הנוגעים בדבר, זה שהדברים האלה הם בדיוני תקציב, בא משרד הביטחון ואומר שהוא מוכן לשים עוד כסף, מבורך, צריך שנייה גם להגיד בהקשר הזה - - -

ועדת ביטחון הפנים): מה כל הסיפור על המיליון וחצי האלה?

ועדת ביטחון הפנים): אבל הם מוכנים להתחייב ל-2023.

אביה פרון: אני אגיד משהו, בסופו של דבר תקציב המשטרה או המשרד לביטחון פנים, זה לא משנה אם אני הבאתי את הכסף או שהוא הביא את הכסף, בסופו של דבר זה כסף אחד, השליש שהמשטרה אומרת שהיא תשים מתקציבה, בסוף בתקציב הכולל, זה כאילו צריך לשים לב לזה, יש בסוף את השני שליש שזה לא משרד הביטחון, שזה בתוך דיוני התקציב, אגב גם את זה המשטרה יכולה לבקש, לא צריך פה איזה שהם הצהרות.

ועדת החוץ והביטחון): טוב בסדר גמור חברים.

ועדת ביטחון הפנים): רגע שנייה רגע שנייה, אנחנו רוצים לדעת, ל- 2023 מה שבעצם חסר לנו פה זה מיליון וחצי?

אביה פרון: שנייה אני רוצה להגיד משהו, בפועל מה שחסר לך זה בעצם שני שליש.

ועדת ביטחון הפנים): למה חסר לי שליש?

אביה פרון: כי גם תקציב המשטרה לצורך העניין.

ועדת ביטחון הפנים): אבל עזוב, תקציב המשטרה זה נוהג ואירוע, אתם זה האירוע.

אביה פרון: אז שוב, אני לא חושב שאנחנו האירוע אבל עוד פעם, אנחנו באים ואומרים, אני לשאלת היו"ר, את שואל אותי אם אני יכול לתת משהו, ככל שזה יהיה בסדרי עדיפויות של המשרד, ושל המשטרה, אז ברור שזה ייכנס בתקציב וזה יוסדר, אבל זה צריך לבוא בסדרי העדיפויות, אני לא יכול לבוא ולהגיד מראש לשנות את סדרי העדיפויות, כשיש את סדרי העדיפויות של המשרד והוא בא ואומר אותם, אז זה יהיה שם.

ועדת ביטחון הפנים): אני אדבר עם אמיר, אני לא רוצה שניתקע עם זה.

אביה פרון: לא ניתקע, וזה מה שסוכם מלכתחילה.

ועדת החוץ והביטחון): לא ניתקע מפני ש-2022 יצאה לדרך ומג"ב לוקח אחריות והכל בסדר, והאחריות שלנו יו"ר ועדת ביטחון הפנים ויו"ר ועדת חוץ וביטחון, האחריות שלנו שהדבר הזה ייסגר.

ועדת ביטחון הפנים): ל-2023.

ועדת החוץ והביטחון): 2023 והלאה.

ועדת ביטחון הפנים): הדבר היחיד שאני שואלת אותך, אני יודעת שאתה אוטוריטה ואתה הסמכות, האם בזמן שאנחנו נמשיך פה רגע עם מג"ב, אולי להגיע, אם יש סיכוי שתוכל להביא את ההסכמה הזאת מהאוצר על 2023?

אביה פרון: שוב, בסוף זה שוב עוד פעם, אני רוצה שנייה להגיד משהו.

ועדת ביטחון הפנים): כן תגיד אביה.

אביה פרון: אני חושב בסופו של דבר, אני לא מבין מה השתנה מלפני שבוע, שאז לא היה מחלוקות.

ועדת ביטחון הפנים): דווקא הנה, הוא אמר שאם לא היה את האירוע הזה יכולתם כבר לסגור את זה עד סוף השבוע לא?

עמית שפייזמן: אם היו דיוני התקציב השבוע שזה מה שהיה צריך להיות.

אביה פרון: אני חושב עוד לפני זה, גם לפני שבועיים ולפני שלושה, כולנו ידענו לאן אנחנו הולכים כשיש לנו את 2022 מסודר ו-2023 יש לו דיוני תקציב, ושוב פעם אני אומר, ברמה גם הפרוצדורלית וגם העקרונית, אין שום הבדל מתי מגיע דיוני התקציב, אין לזה הבדל, זה לא משנה, כל עוד כמו שהיה זה נמצא בתוך סדרי העדיפויות שהמשטרה והבט"פ מציגים, זה לא משנה אם התקציב יהיה עכשיו או בהמשך, אין לזה הבדל, ולכן זה לא משנה, ולכן אני לא חושב שיש בינינו איזה מחלוקת, צריך לבוא ולהגיד את האמירה שנאמרה עד היום, שיש לנו את 2022, ויש לנו את מה שמשרד הביטחון מעביר, וכל מה שהוא מעבר לכך, יש את דיוני התקציב וזה יגיע במסגרת סדרי העדיפויות של המשרד.

אביה פרון: אני לא חושב שיש איזה שהוא חשש שזה לא יוסדר בתקציב, כי עוד פעם זה נמצא בסדרי עדיפויות וזה נמצא.

ועדת ביטחון הפנים): אני יודעת גם ששר האוצר אמר שעכשיו צריכים לשנות, זה שנת הבט"פ, יש עוד כמה דברים שצריכים לעשות, אבל הבנתי, ולכן אמרת זו סבירות גבוהה למדי.

ועדת ביטחון הפנים): אוקי, בואו נשמע את מג"ב, בבקשה.

עמרם נידם: אדוני גברתי, קוראים לי עמי נידם, אני ראש מחלקת יישובים ומתנדבים של משמר הגבול, אני מלווה את כל התהליך מתחילתו, כמו שנאמר כאן, אני מברך על כל ההתקדמויות שהיו כאן, ואנחנו כמעט הגענו מה שנקרא, לחיתוך הסרט.

עמרם נידם: השבוע עשינו אימון מצוין של היישוב אלון, ואנחנו ממש בתחילת עבודת מטה, לעשות את האימונים לכל היישובים.

ועדת ביטחון הפנים): זה היה היישוב הראשון?

עמרם נידם: זה היה היישוב הראשון שעליו עשינו את האימון משותף עם הצבא, ומכאן אמרנו שנפיק את כל הלקחים, כדי לדעת לעשות שטנץ קבוע של אימון לכל - - -

ועדת ביטחון הפנים): איפה היה האימון אגב?

עמרם נידם: הוא היה אצלנו בעוטף במטווחים שמתחת למפקדה.

ועדת החוץ והביטחון): החבר'ה פגעו במטרות או שככה?

עמרם נידם: אחד מהמתאמנים נמצא כאן, יגיד לך שעד עכשיו הכתף שלו כואבת.

סימון דוידסון: דוד מהיישוב אלון, היה אימון מצוין, התאמנתי עם מג"ב, אימון ברמה גבוהה מאוד, ראוי לציון.

עמרם נידם: אנחנו בקטע של כיתות הכוננות והיישובים, אנחנו הולכים לקראת תהליך הרבה יותר רחב, מעבר לאימונים אנחנו יוצאים בקול קורא כדי לגייס את כל כיתות הכוננות למתנדבים, להיות מתנדבים שלנו.

עמרם נידם: יש לנו במערך עוטף ירושלים כיום כ-230 מתנדבים, שפרושים בשלושה בסיסי הפעלה, בדרום בהר גילה, בגבעון ועוד בסיס הפעלה ששמנו אותו כרגע ליד מעלה אדומים.

עמרם נידם: הכוונה שלנו זה להרחיב את המערך הזה, שבסוף כל חברי כיתות הכוננות יהיו מתנדבים, שאנחנו לא נהיה תלויים, לא בימי מילואים, אלא שנפעל ברוח ובמתכונת שאנחנו עובדים קבוע במשמר הגבול.

עמרם נידם: אני רוצה להתייחס לשני דברים ברשות

עמרם נידם: כם לגבי השמירה השכירה, אנחנו כרגע נמצאים בהליך של עבודת מטה, הערכת מצב, אנחנו עוד לא קיבלנו החלטות לגבי השמירה השכירה, השמירה השכירה בעיקרון מבחינתנו, היא מתבצעת בעיקר בלילות, רק בלילות, יש לנו 38 יישובים כאלה בתוך הארץ, שאיתם אנחנו עובדים בתצורה הזאת.

עמרם נידם: יש שם הרבה מאוד בעיות אחרות שהם לא קשורות למהות, אבל גם איתם אנחנו מתגברים עם המועצות האזוריות, זה בעיקר שיש חוסר אדיר של מאבטחים, מאבטחים ברמה, מאבטחים שיש להם את היכולות הנדרשות, אבל גם על זה אנחנו מתגברים איתם.

עמרם נידם: לגבי השמירה השכירה, יש כרגע תהליך של עבודת מטה, עוד לא התקבלה החלטה, אנחנו רוצים לקבל החלטה אם כן אם לא, ואם כן איך זה יתבצע, האם בכל יישוב או האם מדורג, או האם בכלל מרחבי, אבל אנחנו כרגע בעבודת מטה.

עמרם נידם: לגבי הנשקים, אכן כמו שנאמר כאן, הנשקים הועברו אלינו, עשינו כרגע עבודה מקדימה של הלוגיסטיקה, אנחנו רוצים את הנשקים, הבעיה שלנו היא כפולה, כרגע יש פרוצדורה עם מחסני הנשק, אנחנו לא יכולים כרגע לקבל אישור למחסני נשק, אבל זה פרוצדורה פשוטה, חטיבת האבטחה צריכה לאשר לנו את מחסני הנשק האלה, אנחנו צריכים לעשות איזו שהיא השלמה קטנה.

ועדת החוץ והביטחון): למה מחסן נשק, הנשקים אמורים להיות במחסן?

עמרם נידם: הנשקים חייבים להיות במחסני נשק.

ועדת החוץ והביטחון): למה אתם לא, שאלה של אולי טיפשית, למה שהמתנדבים לא יקנו להם אקדחים?

ועדת החוץ והביטחון): ואז לא צריך מחסן, הנשק עליהם כל הזמן, גם כשהם באים לתל אביב, גם כשהם מסתובבים ביישוב, ואז אף אחד לא גונב אותו ולא שום דבר, כל הנשקים הארוכים האלה, ברוב המקרים מספיק נשק אחד ארוך או שניים ביישוב, לא צריך יותר, אבל כל כיתת הכוננות שילכו עם אקדחים.

עמרם נידם: לאקדחים יש הכשרות הרבה יותר ארוכות ושמירה על כשירות הרבה יותר ארוכה, רוב חברי כיתות הכוננות הם בוגרים יחידות צבאיות של רובים ולא של אקדחים, אני יכול להגיד לך שיש לנו כיתות כוננות ויש לנו מתנדבים שיש להם אקדחים, את האקדחים אנחנו שומרים אותם ליחידות, או למתנדבים שהם מתנדבי ימע"ר שהם מתנדבי בילוש, ואנחנו שומרים על זה.

עמרם נידם: אבל אני אומר, הבעיה של מחסני הנשק היא פתירה.

ועדת ביטחון הפנים): אם יש אירוע, עד שהוא רץ.

עמרם נידם: הם קיימים כבר, מחסני הנשק כבר קיימים גם.

ועדת החוץ והביטחון): לא, עכשיו יש התראה על כניסת מחבל ליישוב, אז המתנדב רץ למחסן נשק, לוקח את הנשק?

עמרם נידם: חברי כיתות כוננות רשאים להחזיק את הנשק גם בבית אצלם, יש לנו היום כמעט כ- 200 חברי כיתות כוננות בארץ, שמחזיקים את הנשק בבית.

עמרם נידם: עכשיו גם את הנשק להחזיק בבית, צריכים להיות תנאים, אני מזכיר לכם שיש הרבה מאוד גנבות של נשקים מבתים, מכל מיני מקומות כאלה, ולכן אנחנו קבענו איזה סף של תנאים, אגב גם איתם, ברגע שאנחנו נגייס אותם כמתנדבים, מי שיעמוד בתנאים, והתנאים הם לא כאלה קשים, וירצה להחזיק את הנשק בבית, לא כולם אגב רוצים להחזיק את הנשקים בבית, אם ירצו יחזיקו את הנשקים בבית, אין שום בעיה, אגב גם את הציוד, אם הם ירצו הם יחזיקו גם את הציוד בבית.

סימון דוידסון: אגב, לכל יישוב כיוון שמדובר בשטחים פתוחים, הטווח של נשק קצר, זה אם אתה תותח על זה 25 מטר, כשאנחנו מדברים על נשקים ארוכים, אנחנו מדברים על טווחים ארוכים, חובה שיהיה בשטח פתוח, חובה שיהיה את הנשקים הארוכים.

סימון דוידסון: בכל יישוב יש סך נשקים שנמצא בחוץ מעבר לשעת חירום שאנחנו בעצם מחמשים את הלוחמים שגם לא מחזיקים בדרך כלל את הנשקים בבית, הם נמצאים בחדר נשק שדובר עליו, כל הזמן יש בחוץ עם התושבים בבתים, בהגדרות מאוד ברורות איך לעשות את זה, איך לאפסן את הנשק, זה יושב בבית, כך שברגע ההקפצה בשתיים בלילה חלילה באירוע, בן אדם לוקח את הנשק ויוצא להגיב.

עמרם נידם: האפסון של הנשק, יש כספות ארוכות לרובים, אפשר לשים את זה גם במקום סגור וגם על הרצפה, קבענו להם את הכללים, מי שירצה אמרתי זה לא בעיה.

ועדת ביטחון הפנים): בעיית המחסן?

עמרם נידם: גם המחסנים, הם טעונים שיפוץ מאוד קטן.

ועדת ביטחון הפנים): אוקי, מה לגבי האימונים של שאר היישובים?

עמרם נידם: אז אמרתי, אנחנו כרגע אוספים את כל הלקחים, אנחנו יוצאים לקול קורא כדי לגייס אותם למתנדבים, ואנחנו נקבע ביחד עם הצבא.

ועדת ביטחון הפנים): נגיד באלון, יש כבר כיתת כוננות?

עמרם נידם: כן.

ועדת ביטחון הפנים): באיזה יישובים אין?

עמרם נידם: יש בכל היישובים יש כיתות כוננות, אבל הם כרגע מרוכזים על ידי הרבש"צ.

ועדת ביטחון הפנים): שהוא עדיין שייך לצבא?

עמרם נידם: בדיוק, אז אנחנו רוצים לעשות תהליך מאוד סדור, לגייס את המש"קים הביטחוניים, המש"ק הביטחוני יגייס את הכיתת כוננות, נעשה לה אימון, נחתום עליה, ניתן להם את הנשקים, אגב אנחנו רוצים לחתום על כל הנשקים שניתנו לנו על ידי הצבא, ולא רק על הנשקים, הצבא גם נותן לנו את שאר הציוד שנמצא שם לטובת כיתות כוננות, רוצים לעשות חתימה מסודרת, העברה וזה יהיה התהליך.

ועדת ביטחון הפנים): אז מתי יהיה את החתימה וההעברה?

עמרם נידם: החתימה וההעברה היא תהיה כשהפיקוד מעלינו יגיד שהם מוכנים מבחינת התקציבים.

עמרם נידם: תראו מה הבעיה עכשיו, הבעיה היא שאני צריך לגייס מש"קים ביטחוניים, פניתי לכל הרבשצ"ים, אגב 13 רבשצ"ים יש לנו, רק שבעה הביעו התעניינות להתגייס, אז אנחנו רוצים לבוא לקראתם, אנחנו עושים איתם תהליך, אנחנו צריכים גם לגייס אחרים, עכשיו כדי לגייס צריך שורות, וברגע שייכנו כל התהליכים של הכספים, ייפתחו שורות, אנחנו נצא לגיוס, איין לנו בעיה, אנחנו יכולים לעשות את זה ולעשות את זה מהר, אפילו לקחת לוחמים שגרים שם, לשים אותם בתור התפקידים.

ועדת ביטחון הפנים): להכשיר אותם פשוט.

עמרם נידם: להכשיר אותם וההכשרה היא לא בעייתית היא מאוד פשוטה.

עלי חוסיין: אפשר להגיד משהו בבקשה?

עלי חוסיין: בוקר טוב.

ועדת ביטחון הפנים): שנייה רגע שנייה.

עלי חוסיין: אני חייב להגיד משהו על כיתת הכוננות של הר אדר.

ועדת ביטחון הפנים): מאיפה אתה?

עלי חוסיין: הר אדר, אני הקב"ט מועצה של הר אדר.

עלי חוסיין: אנחנו ב-2017 לצערי חטפנו שם פיגוע קשה עם שלושה נרצחים, הקפיאו את כיתת הכוננות של היישוב, לאחרונה התחלנו לגייס אנשים חדשים, להביא אותם לכיתת הכוננות, התחלנו לקבל אישורים, לגלגל את זה דרך הצבא לקבל אישורים, להחתים אנשים, קנינו אפילו לעניין הזה מנעולים שיהיה להם בבית, כדי לאפשר את הנשק, ולפני כמה ימים נודע לנו שיותר הצבא לא חותם על תעודת הרשאה של הנשק עצמו, והחבר'ה ממתינים, יש לי סך הכל שני לוחמים בכיתת כוננות, מועמדים עוד עשרה אנשים וממתינים לאישור.

ועדת ביטחון הפנים): אז זה מה ששאלתי אותו.

עלי חוסיין: כן, השאלה כמה זמן זה ייקח העניין של העברת הנשק למג"ב, וזה סך הכל תוקע אותנו, תוקע את היישוב, תודה.

ועדת ביטחון הפנים): בגלל זה שאלתי אותו, זה מה שרציתי לדעת, את אלון עשיתם.

עלי חוסיין: גם הובטח לנו האימון הבא שלנו אחרי אלון.

עמרם נידם: יש לנו עוד הרבה יישובים שם, ואנחנו כמו שאמרתי, יש כאן תהליך שהוא תהליך מדורג, ברגע שנסגור את מחסני הנשק, נחתום על נשקים, נכניס את הנשקים לתוך המחסנים שזה יהיה מאושר, ברגע שייתנו לנו את האישור לגייס את המש"קים הביטחוניים, נגייס אותם, נרכוש להם את המכוניות, הם יגייסו את כיתת הכוננות, נעשה להם אימון, נחתום עליהם.

ועדת החוץ והביטחון): וכל זה אמור לקרות עכשיו לא?

עמרם נידם: אמרו ב-1.10 שאנחנו נקבל.

ועדת ביטחון הפנים): ה-1.10 זה לא העניין של ההעברה, ההעברה עכשיו מתחילה.

עמרם נידם: ה-1.10 אם הבנתי נכון מסגן שר הביטחון שהייתי אתו בדיון, זה כן, זה העברה, העברה כספית, העברה כספית, כל התהליך, כל המנוע של התהליך הזה זה העברה כספית.

עמרם נידם: עכשיו אם יגידו שלא מחכים לכסף ואנחנו יוצאים לתהליך, אז אנחנו נצא לתהליך.

ועדת ביטחון הפנים): מה קורה בארבעת החודשים האלה?

עמית שפייזמן: קו אפס גברתי היו"ר.

עמרם נידם: אנחנו במקביל צריכים לעשות כמה פעולות.

ועדת החוץ והביטחון): אבל אפשר לעשות את זה במקביל, לא לחכות שיקרה משהו בשביל להתחיל משהו אלא לעשות את זה במקביל ואז הכל אמור להתכנס.

עמרם נידם: הציר המרכזי לכל התהליך הוא המש"ק הביטחוני, ברגע שיש שם שוטר ביישוב, הוא אחראי על הכל, כמו שיש לנו בכל שאר היישובים הביטחוניים.

ועדת החוץ והביטחון): הגיוס הזה התחיל?

עמרם נידם: התהליך הזה עוד לא התחיל.

ועדת החוץ והביטחון): אז צריך להתחיל אותו.

עמרם נידם: ברגע שיתנו לנו אישורים לפתוח שורות אז נגייס.

ועדת ביטחון הפנים): מי צריך לתת את האישור של לפתוח שורות?

עמרם נידם: בדרך כלל המשטרה נותנת לנו את האישור.

ועדת החוץ והביטחון): המשטרה, מתי אתם נותנים להם אישור.

עמית שפייזמן: המשטרה עצמה, התקינה היא פנימית בתוך המשטרה.

ועדת ביטחון הפנים): מה?

עמית שפייזמן: התקינה היא בתוך המשטרה, זה הסדרות פנימיות.

ועדת החוץ והביטחון): אפשר לגייס?

אמיר ענבר: זה חייב לרוץ במקביל, חייב.

ועדת ביטחון הפנים): אבל סגור 2022 אז למה אתם לא מתחילים לגייס?

אוריאל יצחקי: זה מותנה גם ב-2023 להסכמה.

ועדת החוץ והביטחון): חבר'ה נו אל תשגעו אותי נו באמת, אנחנו מדברים מדברים ובסוף אני מבין שלא יקרה שום דבר?

ועדת החוץ והביטחון): יש כאן סיכום שהתקציב עובר, מיליון וחצי אתם שמים, מיליון וחצי צה"ל באופן קבוע, האוצר אמר שהמיליון וחצי שלו יבואו עם אישור התקציב, אז קדימה תלכו על זה?

ועדת החוץ והביטחון): נו מה עכשיו, אל תתקעו את התהליך, אחרת אנחנו לא עשינו שום דבר.

ועדת ביטחון הפנים): תגיד לנו מה נעשה, כי אתה מבין שהוא לא מוכן, ההוא מחכה לשוטר, השוטר לא מגויס כי אין לו התחייבות, הוא אומר מה אני עכשיו אגייס שאני לא יודע מה יהיה בשנה הבאה, ב-2023?

ועדת ביטחון הפנים): אין לו אופק?

ועדת החוץ והביטחון): תפטר אותו, אני לא מקבל סיכום כזה, אנחנו מתחילים עם הגיוס עכשיו ויוצאים מתוך הנחה שב- 2023 יהיה בסדר, אנחנו לא מחכים עכשיו למצב שיהיה תקציב ודיוני תקציב, ואתה תגייס אולי במקרה הכי טוב, תתחיל לגייס במרץ 2023, נגיד שהכל ילך פיקס.

אוריאל יצחקי: במידה שיש סיכום משאבי, לנו יש נכונות למהלך.

ועדת ביטחון הפנים): אבל יש סיכום.

ועדת ביטחון הפנים): בעז חלץ אותנו מהסיפור, אנחנו כבר למעלה מחצי שנה.

בעז רקוץ': לא לא מכובדי, פה נעוץ ההבדל בין חד פעמי, חד שנתי, 2022 בלבד, לבין העברה בבסיס בראייה ארוכת טווח, מרגע שנצא מהתקיעות ותינתן - - -

אביה פרון: אני רק רוצה להגיד שניה בהקשר הזה, שחשוב להגיד שאת התקנים ברמת הכמות אנחנו אמרנו שאנחנו נביא, אין פה מהאוצר השנה, גם השנים הבאות.

ועדת ביטחון הפנים): שנייה, בעז ואביה, אנחנו צריכים להבין מה קורה עם התקן ל- 2023?

ועדת ביטחון הפנים): תסביר לי, מה אנחנו אמורים לעשות?

אמיר ענבר: תשמעי, אנחנו סגרנו את זה אני לא יודע למה עכשיו זה נגרר, העסק הזה היה צריך כבר להתגלגל במקביל, אי אפשר לחכות.

ועדת ביטחון הפנים): דחו את זה.

אמיר ענבר: זה חייב להיות במקביל, וזה גם מה שסוכם, שיתחילו לגייס את המש"קים.

ועדת החוץ והביטחון): אני רוצה שתגיד לי לגבי התחייבות מהמשטרה ממך, מה תפקידך בכוח?

אוריאל יצחקי: מחלקת משאבים באגף התכנון.

ועדת החוץ והביטחון): מחלקת משאבים באגף התכנון במשטרת ישראל, אני רוצה עכשיו שאתה תגיד לי שהגיוס מתחיל, לא מחכים לשום דבר.

אוריאל יצחקי: אם אביה אומר שעניין התקנים סגור אז זה בסדר, רק לגבי הגיוס

ועדת החוץ והביטחון): אז אנחנו יוצאים מהדיון הזה.

אוריאל יצחקי: רק לגבי הגיוס, לא לגבי כלל התוכנית.

ועדת החוץ והביטחון): כל הדברים, אנחנו יוצאים מהדיון הזה שכולנו מבינים כאן בחדר, שהכל בעצם סוכם, הדבר היחידי שעומד מעלינו, תקשיב אביה, הדבר היחידי שעומד מעלינו, זה שמאחר ולא היו עדיין דיוני תקציב, אז זה עדיין לא נכנס בתקציב אבל יהיה בסדר.

רועי הראל: אבל אני חייב להעיר הערה אחת קטנה, שאולי תבהיר קצת את החששות או ההסתייגויות של היושבים משמאלי, כי בסוף המשטרה תתחיל את הגיוס, ואת ההכשרה ואת ההעסקה של האנשים האלה, זה לא האנשים שאני אבוא אליהם ב-1 בינואר ואני אגיד להם אין לי תקציב כי לא היה ונתחיל הליכי פיטורים, זה לא הולך ככה, גם פעם של מיליון וחצי שקל, ב-2023 בסוף יבוא למשטרה, למה לא הקמת את היחידה למלחמה בהימורים, ולמה לא הוקמו אלימות בספורט, ועוד הרבה דברים שאנחנו נותנים דין וחשבון אצל יושבת ראש הוועדה כל שבוע.

רועי הראל: בסוף אי אפשר להגיד תתחילו עכשיו ויהיה בסדר, או תספגו עוד עלויות אחר כך, כי זה בא על חשבון משהו אחר, והמשטרה לא תצא להליכי פיטורין של האנשים האלה אחרי חצי שנה.

רועי הראל: צריך לשים את זה על השולחן.

אביה פרון: אני אמרתי וזה מה שגם דיברתי, אני לא מכיר את זה מהמשטרה, המשטרה אמרה שבדיוק בגלל זה יש את הסיפור של 2022, כדי שהיא תוכל לצאת לדרך והיא תצא לדרך, וזה מה שאני דיברתי עם מקביליי במשטרה, אני לא מכיר משהו אחר.

ועדת החוץ והביטחון): שיוצאים לדרך?

אביה פרון: שיוצאים לדרך.

בעז רקוץ': זה הסיכום שהיה אצלנו, שיוצאים לדרך, לא מחכים עכשיו ל-2023.

ועדת ביטחון הפנים): אז גם המל"ל, אז למה אתה לא, בעז אתה יושב לי שם מאחורה, תתקדם רגע נהל את האירוע הזה.

בעז רקוץ': אמר שכן, אמר שכן.

ועדת ביטחון הפנים): אוקי, אז אם יש אוצר ויש בט"פ - - -

בעז רקוץ': אבל הנקודה שאמרתי קודם לגבי ההמשכיות, בשונה מאירוע נקודתי של 2022 היא משמעותית, בדיוק בגלל הדוגמה שרועי אמר ויש עוד עשרות דוגמאות.

בעז רקוץ': אם זה לא המשכי ואם אנחנו נהיה מול שוקת שבורה מול אנשי - - -

ועדת החוץ והביטחון): אז תבואו אלינו.

בעז רקוץ': למי?

בעז רקוץ': מתי?

ועדת החוץ והביטחון): מתי?

ועדת ביטחון הפנים): אנחנו עובדים כל הזמן, אנחנו יש סיכוי גבוה שנהיה פה גם בכנסת הבאה.

בעז רקוץ': באיזה תפקיד?

ועדת ביטחון הפנים): מה זה קשור?

ועדת ביטחון הפנים): צברנו קשרים, למה, אתה שולח אותנו לאופוזיציה?

בעז רקוץ': חס ושלום, אבל אפשר להגיד כשנגיע לגשר נשרוף גם אותו.

אביה פרון: יושבת הראש, הוא התכוון שיש תפקידים אחרים לא רק פרלמנטריים.

ועדת ביטחון הפנים): בסוף אני אעבור לאגף תקציבים.

בעז רקוץ': אני מאחל לך שלא, גברתי היו"ר.

ועדת ביטחון הפנים): תאמין לי הייתי ארבע שנים עם כחלון, מכירה את האירוע מקרוב.

ועדת ביטחון הפנים): אנחנו חייבים לצאת לדרך ל-2022, וכשאנחנו רואים את 2023 באופק מתוך הבנה שאנחנו נפתור את זה, אבל אי אפשר כמו שאמרו נציגי המל"ל עכשיו, לתקוע את העסק הזה בלי אופק, אני לא מצליחה להגיד, סיכמתם סיכמתם, הגענו לפה כדי לבוא ולהגיד, אני לא רוצה גם לחכות לאוקטובר, מה קשור אוקטובר, אנחנו ביוני, אוקטובר זה בכלל מאחורי הרי החושך, אתם צריכים עכשיו לצאת לדרך, אתה זה שיושב בסוף על עניין המשאבים.

אוריאל יצחקי: אני מסייג, התוכנית המשאבית לא סגורה, התוכנית התקציבית.

ועדת החוץ והביטחון): תמיד האמרה הנכונה היא, ש-11 מיליארד שקלים מעבירים בישיבה של חצי שעה, ומיליון וחצי שקלים מדברים על זה כבר - - -

ועדת ביטחון הפנים): בעז אתם צריכים לצאת לדרך.

ועדת החוץ והביטחון): אנחנו מסוכמים נכון?

ועדת ביטחון הפנים): רגע לפני היישובים, זה הדבר הכי דרמטי, אני צריכה ששני המשרדים יגידו אנחנו יוצאים לדרך, ואתה פיזית תנהל את האירוע, כי אתה תכלס מנהל את האירוע שם עם הגיוס, אתה המשטרה שצריכה להנחות את מג"ב שצריכים לגייס את האנשים, יש פה שרשרת, ואתה צריך לקבל החלטה על זה, אוקי?

ועדת ביטחון הפנים): אז אם אתה מהנהן.

בעז רקוץ': א' אני צריך לחזור לתומר ואנחנו נראה את כל המכלול.

ועדת ביטחון הפנים): לא, אתה הולך ומתקשר אליו עכשיו.

ועדת החוץ והביטחון): לא חוזרים לאף אחד, אנחנו לא עושים עוד ישיבה.

בעז רקוץ': רגע רבותיי וגברתי, האירוע של 2023 לא נסגר פה היום.

ועדת החוץ והביטחון): נסגר.

בעז רקוץ': 2023 לא נסגר, מהו המנגנון, מהו המנגנון שנותן ערובה וביטחון לכל אחד מהשותפים כאן, שגם אם אין סיכום תקציבי האירוע הזה פתור?

בעז רקוץ': זה עוד לא מאחורינו.

אביה פרון: בלי סיכום תקציבי זה לא משנה.

ועדת ביטחון הפנים): מה זה לא שווה, אנחנו חייבים להתחיל את 2022, מה פתאום.

אביה פרון: אבל יש לך חשב ויש לך תקציב וסדרי עדיפויות, אין תקציב, זה חשבות, זה לא קשור אלי.

ועדת החוץ והביטחון): חבר'ה חמש דקות הפסקה, עד אז תסגרו את הדברים, תראו בסופו של דבר אנחנו צריכים לסגור את זה היום.

ועדת ביטחון הפנים): אנחנו ממשיכים את הדיון, אנחנו באמת אני רוצה להגיד לכם, עשינו כאן דיונים על מיליארדים שלא המשיכו כל כך הרבה זמן באמת, העברנו כספים, עשינו דברים, גם אני, גם רם בשתי הוועדות שלנו, ובאמת סוגייה שהיא ביטחונית, באמת היא דרמטית ברמת היום יום של התושבים, אנחנו כל שבוע נמרחים ונמרחים, עכשיו אני יודעת שעשיתם עבודת מטה, אני יודעת שישבתם, גם אנחנו עשינו בשבוע שעבר, אבל אני רוצה שנשמע רגע את אגף תקציבים, ונתכנס לאיזה שהוא מתווה, הוא בסוף נמצא בקצה שמנחה אותם, שמגייס ליישוב, אז אני רוצה שהוא ייצא לדרך, אבל תנו לנו משהו שנוכל לעבוד אתו, אביה בבקשה.

אביה פרון: אז אני אסכם מה שנאמר ודיברנו בינינו, ככל שיש מחלוקות יכולים להגיד.

אביה פרון: לגבי 2022, מה שעכשיו דובר מצה"ל שהעביר, שיש עניינים של יחסיות של שנה וכאלה, מה שאמרנו שזה לפחות העיקרון שהצעתי, זה עקרונית המספר צריך עוד להיסגר, זה שצה"ל יבדוק כמה כסף בעצם עלות השכר של הרבש"צים שהוא שילם השנה, כי בעצם כסף שהוא כבר הוציא, המשטרה תבדוק האם בגלל שאנחנו בעצם המשכנו עם השנה וביחס ליכולות גיוס עתידיות שלה, היא תבדוק האם מספר תשע עומד בעינו או שהוא יורד במקצת, ובעצם הפער שבין מה שצה"ל יעביר לבין מה שהמשטרה תביא, יהיה שליש, שליש, שליש כמו שנאמר, זה לגבי 2022.

אביה פרון: אני מניח ששני הצדדים הנוספים צריכים גם לבוא וכל אחד ללכת הביתה ולבדוק את הדבר הזה, אבל זה העיקרון שלפחות אני הצעתי.

אביה פרון: לגבי ה-2023, בעצם 2023 והלאה, לא משנה מה הפרוצדורה, המשכי לא המשכי, דיברנו מול המשטרה, משרד הביטחון גם אמר פה, הוא מתחייב להעביר את הכסף הזה של ה-6.1 זה בעצם 4.7 שליש של ה-4.3, הוא מתחייב להעביר את הכסף הזה בבסיס או בהמשכי, מה שיהיה, מספרים קטנים, ואנחנו והמשטרה בדיוני תקציב, זה ייכנס בסדרי עדיפויות, וזה יוסדר בדיוני התקציב, דיברנו על זה מול הגורמים במשטרה, זה נאמר גם על דעתם.

ועדת החוץ והביטחון): זאת אומרת שהם יכולים להתחיל לגייס מחר בבוקר?

אביה פרון: אני מבחינתי כן, זה גם מה שאני הבנתי מהם.

עמית שפייזמן: עדיין, צה"ל חזר בו לגבי 4.7 של 2022 ואני צריך לבדוק את זה אצלנו.

ועדת ביטחון הפנים): מן הסתם אנחנו כבר ביוני, בקצב הזה הוא כבר לא יהיה, לא צריך כסף בכלל כי אין כלום, אז מן הסתם , משהו שדיברנו עליו אני כבר לא זוכרת, מתי זה היה, במרץ?

ועדת ביטחון הפנים): אז אם אתה ביוני מן הסתם הוא כבר משלם חלק.

ועדת ביטחון הפנים): אז באמת זה דברים שאפשר לפתור ברמת ההתחשבנות, ברגע שאותו אדם ילך להיות רבש"צ, צריך לשלם לו ואז הוא לא יצטרך לשלם לו יותר, לא?

ועדת ביטחון הפנים): כי אתה משלם לו כבר, ומן הסתם אנחנו ביוני, עוד שנייה גם את הכסף של 2022 סתם נאבד.

ועדת ביטחון הפנים): עמית.

עמית שפייזמן: זה מקובל, חלק מהתקציב עוד צריך להסדיר, כל צד ילך לביתו, חלק מסוים כבר מוסכם ומוסדר, על בסיס זה יתחילו כבר לטפל בתקנים, סגן שר הביטחון סיכם באוקטובר, אני חושב שזה טווח זמנים סביר בהחלט בשביל להסדיר את ההעסקה ונתקדם.

ועדת ביטחון הפנים): אוקי, אז אתה יכול לצאת לדרך עם התקנים למג"ב?

אוריאל יצחקי: כן.

ועדת ביטחון הפנים): תגיד ברור.

אוריאל יצחקי: כן.

ועדת החוץ והביטחון): מי עוקב אחרי הסיפור המל"ל?

ועדת ביטחון הפנים): אתם עדיין בתוך האירוע, כי אתם בדרך כלל גורם מתכלל ואז מוציא לדרך, אנחנו מבקשים מכם באמת שתהיו בקשר רציף, רגע ואם יש משהו אנחנו נתערב, חוץ מדיון מעקב, זה אנחנו עושים פה, נראה לי שזו הסוגייה שאנחנו הכי עוקבים אחריה.

ועדת החוץ והביטחון): לא צריך לעקוב, אם המל"ל - - -

ועדת ביטחון הפנים): אתם צריכים לעדכן אותנו אם יש בעיה, אבל כן חשוב לנו שתהיו הגורם.

אמיר ענבר: אנחנו ניתן לגופים משהו כמו שבוע להתארגן על המספרים, נקיים עוד דיון אצלנו, כל אחד יבוא עם המספרים האם תשע נשאר תשע, כמה צה"ל שילם השנה.

ועדת ביטחון הפנים): כן על הרבש"צים.

אמיר ענבר: בסדר גמור.

ועדת ביטחון הפנים): מילה אחרונה לסיום, כי יש פה סקירה של שר הביטחון, וצריך לראות שהאזור מוכן, מי ישמע על מה מדובר, אבל חייבת להגיד לכם משהו, אנחנו באמת עושים הרבה דברים ביחד, אבל אנחנו רוצים שתסיימו את הסאגה הזאת בשביל הביטחון של האנשים שגרים שם, ולכן אמרתי לכם חכו, אנחנו יודעים שבאתם ואנחנו מלווים אתכם, אבל תנו להם לנהל את האירוע הזה ולסיים אותו, אוקי?

ועדת ביטחון הפנים): בשביל זה היה לי חשבו שהם ידברו.

ועדת ביטחון הפנים): עכשיו רם אתה רוצה רק להגיד מילה על קו התפר לפני שאיילון עוזב?

ועדת החוץ והביטחון): לא, לשמוע על קו התפר, בעיקר האם מתקדם הגיוס.

ישראל הירש: מירב בכל זאת אפשר להשחיל חצי משפט?

ועדת ביטחון הפנים): אז ממש מילה, כי אנחנו ממש בזמן קצוב.

ישראל הירש: אם המחיצות פה ירדו, אז אני חושב שאפשר לפרוץ כל גדר אני מדבר על המחיצות של הקורונה.

ישראל הירש: אנחנו באמת כל הזמן רוצים להסתכל בעניים של האנשים, כי באמת יש דברים מדהימים שקרו בשטח אבל גם יש נסיגות, צריך לחתוך את זה, זה ברור.

ישראל הירש: רק נקודה אחת שלא דיברו עליה, זה לגבי תקציב ההתעצמות, בעצם היחידה להתיישבות במשרד הביטחון לא מתקצבת אותנו מזה שנים, ולא דיברנו על זה, צריך לשים את זה גם על השולחן.

קריאה: היחידה להתיישבות.

ישראל הירש: היחידה להתיישבות לא נותנת כי אנחנו לא משרד הביטחון, גם בקטע הזה נפלנו בין הכיסאות, זה מה שאנחנו רוצים להגיד, והשאלה אם המל"ל מכיר את זה ובוחן את זה כחלק מעבודת המטה.

ועדת החוץ והביטחון): אתה מוכן לבדוק את הנקודה הזאת?

עמרם נידם: סליחה, טליה קבעה שהיא לא מתעסקת בנושא של ההתעצמות.

ועדת ביטחון הפנים): מי קבע?

עמרם נידם: טליה, ואז בתחילת התהליך היא אמרה שהיא לא מתעסקת בהתעצמות.

ועדת החוץ והביטחון): טוב חברים, נשמע כמה מילים על מה שקורה בקו התפר ועל הגיוס של שתי פלוגות מילואים נכון?

ועדת החוץ והביטחון): של מג"ב.

ועדת ביטחון הפנים): לא, גם מילואים של צה"ל שמחליף את הסדירים, שהחליף, זה מה שאמרתם פעם שעברה.

אילון פרץ: טוב, אז אנחנו עדיין בתוך הערכות שובר גלים, בתוך זה אחד המאמצים זה מאמץ התפר, המאמץ הוא נמשך כעשרה גדודים שנמצאים כרגע, ואוחזים את התפר מצפון השומרון עד דרום הר חברון, מרחב ד3.

ועדת ביטחון הפנים): מי מחזיק?

אילון פרץ: ישנם עשרה גדודים חלקם בסדיר חלקם במילואים.

ועדת ביטחון הפנים): גם וגם.

אילון פרץ: כן, התחלנו עם ליינים של מילואים, יש לינים של מילואים שנכנסו בכלל התעסוקות בארץ, גם בפיקוד צפון ובפיקוד דרום ובפיקוד מרכז, מלווה את המאמץ האג"מי מאמץ מודיעיני מאוד מאוד הדוק שלנו עם השב"כ, עם משטרת ישראל, עם מג"ב, ממש נפתח חדר שעוסק רק בתחום המודיעיני של המרחבים שמהם עוברים שב"חים.

אילון פרץ: אחד מהבשורות הטובות, שבתאריך ה-13 ביוני התחילו עבודות הקמת החומה.

ועדת ביטחון הפנים): איפה?

אילון פרץ: היא מתחילה בסאלם, זה צפון חטיבת מנשה, והאלמנטים הראשונים של החומה יונחו כבר מחר, סדר גודל של 40 קילומטרים, עד מרחב בת חפר, אנחנו מעריכים שהעבודה הזאת תימשך כשנה.

ועדת ביטחון הפנים): מה בונים?

אילון פרץ: ממש חומה.

ועדת ביטחון הפנים): ממש חומה?

ועדת ביטחון הפנים): כמו שיש ליד מעבר מיתר, כזאתי?

אילון פרץ: כן, כשאני מזכיר שההתקדמות היא כזאת, שיש במקביל יש את המאמץ ההנדסי בצפון, במגן הצפון, כי יש פה שתי עבודות שקורות, עבודות מאוד משמעותיות.

אילון פרץ: לגבי פלוגות מג"ב, אני אשאיר את זה למג"ב להתייחסות, אנחנו כרגע עם ההערכות הזאת, ממשיכים איתה, ממשיכים את מאמץ סגירת הפרצות, המכשול למעבר רכבים, עשרות קילומטרים שכבר בוצעו, והצבא מרוכז בזה, מרוכז במאמץ סגירת התפר, תודה.

ועדת ביטחון הפנים): בסדר גמור, תודה אילון, מג"ב?

עמרם נידם: אנחנו שותפים למאמץ, אתמול גייסנו שתי פלוגות מילואים במג"ב איו"ש, הם אמורים לסיים עד סוף השבוע את האימון, ואז יטילו אותם למערכה כפי - - -

ועדת ביטחון הפנים): במקום הסדירים או בנוסף?

עמרם נידם: זה לא במקום הסדירים, זה חלק מאותה המערכה שהוצגה כאן כחלק מאותם עשרה גדודים, הם יהיו באזור שבו יושב גדוד שקד שלנו, שזה באזור מי עמי שקד, ושמה הם יוטלו למשימה.

ועדת ביטחון הפנים): רגע, למה הם עם גדוד שקד?

אילון פרץ: לא, לא, הם לא עם גדוד שקד, הם במרחב שקד.

עמרם נידם: פלוגות המג"ב בטח יוטלו למערכה פנימה.

ועדת ביטחון הפנים): איפה אתם רואים את הבעיה?

עמרם נידם: אין לנו שום בעיה, גויסו אתמול, מוטיבציה בשמיים, גויסו כמעט על 90% גיוס.

ועדת ביטחון הפנים): אנחנו נבוא לעשות סיור לראות את הבניה.

אילון פרץ: אתם מוזמנים למרחב אוגדה 80.

ועדת ביטחון הפנים): אל תדאג אנחנו נבוא.

ועדת ביטחון הפנים): טוב, אז תודה על העדכון, אני רוצה לאחל לאילון בהצלחה בהמשך הדרך.

אילון פרץ: תודה רבה.

ועדת ביטחון הפנים): ליווית כאן את הוועדה, גם את הוועדה לביטחון פנים ואנחנו מודים לך על זה ומאחלים לך בהצלחה רבה בתפקיד הבא שלך.

אילון פרץ: תודה מעריך את זה.

ועדת ביטחון הפנים): ואיפה המחליף אבל?

אילון פרץ: הנה יושב פה.

ועדת ביטחון הפנים): שלום לך, מקווה שעשית לו חפיפה.

ועדת ביטחון הפנים): רם אתה רוצה להגיד משהו לסיכום?

ועדת ביטחון הפנים): אני סיימתי.

ועדת החוץ והביטחון): אני מקווה שבזה תמה הסאגה, אתם תעקבו ותגידו לנו אם צריך לעשות עוד מהלכים, אני מקווה מאוד שלא כי יש לנו עוד הרבה דברים אחרים, ואני אתן למירב בן ארי לסכם, כי ממילא היא תסכם.

ועדת ביטחון הפנים): זה נכון, אני אמשיך לדבר עם החבורה הנפלאה פה כדי להבין איך אנחנו מתקדמים, אני רוצה להודות לכם שאתם מתכללים את האירוע הזה ותמשיכו לסייע לנו, כי אתם רואים שזה באמת חשוב לנו, ואנחנו נגיע לסיור, רם ואני, כדי לראות את הבנייה של קו התפר, ולפגוש את הפלוגות מילואים של מג"ב שאנחנו מלווים פה גם כבר תקופה ארוכה.

ועדת ביטחון הפנים): אנחנו מלווים אתכם, אתם לא לבד בסיפור הזה.

אילון פרץ: אנחנו מרגישים ותודה רבה, ממש ממש לא מובן מאליו, גם החבר'ה בשטח מכירים את המאמץ ומעריכים מאוד.

ועדת ביטחון הפנים): מצוין, תודה רבה לכולם הישיבה נעולה.